Avarua

Avarua er hovedstaden på Cookøyene. Byen ligger på øya Rarotonga, som er en av de sørlige øyene i øygruppen.

 Navn 
Avarua betyr «to havner».

 Historie 
Byen ble vokste fram mellom de to havnene Avatiu og Tskuvaine i det tradisjonelle distriktet Te Au O Tonga nord på Rarotonga. Den ble betydningsfull etter at kristne misjonærer fra London Missionary Society etablerte seg her i 1823. Fra midten av 1800-tallet var den det religiøse og kommersielle sentrum for Cookøyene.  I 1890 ble Avarua også det politiske sentrum, da den britiske residenten etablerte seg her og fikk følge av øygruppens føderale parlament.«Avarua», i Brij V. Lal og Kate Fortune (red.): The Pacific Islands: An Encyclopedia, Honolulu: University of Hawai'i Press, 2000, s. 93.

I 1987 ble byen ødelagt av syklonen Sally.E.M. Bridges: «Raratonga after Cyclone Sally», Geography, bd. 73, nr. 2, 1988, s. 154–157.

 Samfunn og økonomi 
De to havnene byen ligger ved er begge små og utsatte, slik at større skip må ankre opp utenfor revet. Avatiu benyttes til ferdsel til og fra de andre øyene, og også av fiskebåter, mindre turistskip og lystfartøter. En oppgradert og modernisert havn med kapasitet til ta imot større skip åpnet i 2013.«The newly redeveloped Avatiu harbour will be officially opened today with the ceremony scheduled to start at 5pm», Cook Islands News, 12. april 2013. Lest 2. april 2015. 

Avarua har regjeringskontorer og huser banker, handel og annen forretningsvirksomhet, men har lite turistnæring. Mange av de som arbeider i Avarua bor andre steder på Rarotonga.

Utenfor Avarua ligger den internasjonale lufthavnen Rarotonga internasjonale lufthavn. Lufthavnen ble bygget i 1974.

 Referanser 

Kategori:Hovedsteder i Oseania
Kategori:Cookøyenes geografi